Okresná prokuratúra Brezno 
Boženy Němcovej 3, 977 31 Brezno 	

Sp. zn. : 2 Pv 215/13/6603	Brezno, 12.6.2013
EEČ : 2-46-43-2013

U Z N E S E N I E

Trestná vec:	obvinený XXXXX 
Prečin:	 zanedbania povinnej výživy podľa § 207 ods. 1 Tr. zák.

Rozhodol: 	prokurátor Okresnej prokuratúry Brezno
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V období od 01.12.2012 až doposiaľ si neplnil riadne svoju povinnosť prispievať na výživu svojej dcéry XXXXX, nar. XXXXX a svojho syna XXXXX, nar. XXXXX, hoci bol rozsudkom Okresného súdu v Brezne pod sp. zn. XXXXX zo dňa XXXXX, právoplatným dňa XXXXX, zaviazaný prispievať na výživu každého z detí sumou vo výške 24,50 € mesačne a v budúcnosti pri zmene výšky životného minima na maloleté nezaopatrené dieťa sumou vo výške 30 % z takto zmeneného živnotného minima na každé z detí zvlášť vždy do 25-teho dňa v mesiaci k rukám matky XXXXX, trvale bytom XXXXX, ul. XXXXX, v dôsledku čoho  do mesiaca máj 2013 vrátane nezaplatil na výživnom na obe deti sumu vo výške 319,80 €, pričom dňa 21.03.2013 uhradil sumu vo výške 150 €, dňa 19.04.2013 sumu vo výške 100 € a dňa 20.05.2013 sumu vo výške 70 €, čím zaplatil výživné v celom rozsahu, 

lebo zanikla trestnosť činu

Odôvodnenie:
	Vyšetrovateľ OR PZ OKP OVK XXXXX v konaní vedenom pod č. XXXXX stíha XXXXX pre prečin zanedbania povinnej výživy podľa § 207 ods. 1 Tr. zák., ktorého sa mal dopustiť na tom skutkovom základe, ako je to uvedené vo výrokovej časti tohto uznesenia.

	Obvinený XXXXX sa v prípravnom konaní po zákonnom poučení ku skutku, ktorý sa mu kládol za vinu, priznal, pričom dňa 30.05.2013 uviedol, celý dlh na výživnom už zaplatil v plnom rozsahu. Poslednú časť výživného zaslal XXXXX dňa 20.05.2013 vo výške 70 €. Je mu ľúto, že si neplatil výživné pravidelne, no nemal stály príjem. 

	V priebehu skráteného vyšetrovania bola k veci vypočutá svedkyňa-poškodená XXXXX, ktorá uviedla, že jej bývalý manžel XXXXX bol rozsudkom Okresného súdu v Brezne pod sp. zn. XXXXX zo dňa XXXXX, právoplatným dňa XXXXX, zaviazaný prispievať na výživu ich detí XXXXX a XXXXX sumou vo výške 24,50 € mesačne a v budúcnosti pri zmene výšky životného minima na maloleté nezaopatrené dieťa sumou vo výške 30 % z takto zmeneného živnotného minima na každé z detí zvlášť, vždy do 25-teho dňa v mesiaci k jej rukám. Ku dňu jej druhého výsluchu dňa 07.06.2013 však už  postupne uhradil dňa 21.03.2013 uhradil sumu vo výške 150 €, dňa 19.04.2013 sumu vo výške 100 € a dňa 20.05.2013 sumu vo výške 70 €, čím zaplatil výživné v celom rozsahu, nakoľko nezaplatená suma výživného od mesiaca marec vo výške 213,20 € vzrástla na sumu 319,80 € do mesiaca máj 2013 vrátane.  Ako uviedla XXXXX jej deti v dôsledku neplatenia výživného núdzou netrpeli a neplatenie výživného na nich nemalo ani trvalo nepriaznivé následky.

	Do vyšetrovacieho spisu boli zabezpečené aj doklady o tom, ktoré platby a kedy zaslal XXXXX XXXXX. Ako vyplýva z týchto listinných dôkazov XXXXX uhradil nezaplatené výživné v celom rozsahu do mesiaca máj 2013 vrátane.

	Ďalej boli do vyšetrovacieho spisu zabezpečené ďalšie listinné dôkazy, a to rozsudok OS XXXXX sp.zn. XXXXX zo dňa XXXXX, právoplatný dňa XXXXX, zápisnica o trestnom oznámení XXXXX, rozsudok OS Brezno sp. zn. XXXXX, ktorý bol zmenený rozsudkom OS Brezno XXXXX, trestný rozkaz OS Brezno sp. zn. XXXXX a uznesenie prokurátora okresnej prokuratúry Brezno sp. zn. XXXXX z XXXXX vo veciach, kde bol už v minulosti obvinený XXXXX stíhaný za rovnaký prečin, kópie poštových poukážok o zaplatení výživného, správy ÚPSVaR XXXXX o tom, že XXXXX nie je poberateľom dávky v hmotnej núdzi a že v období, za ktoré bol stíhaný, nebol ani evidovaný ako uchádzač o zamestnanie, ďalej správa sociálnej poisťovne s prílohou k predchádzajúcim zamestnaniam XXXXX ako aj správa z OÚ Brezno o tom, že nie je vedený v živnostenskom registri a doklady preukazujúce, že obe deti podliehajú riadnej školskej dochádzke a teda nie sú schopné samostatne sa živiť.

	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 

	Podľa § 86 písm. a/ Tr. zák. trestnosť trestného činu zanedbania povinnej výživy podľa § 207 Tr. zák. zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Vzhľadom k tomu, že zo strany obvineného XXXXX došlo k splneniu podmienok v zmysle § 86 písm. a/ Tr. zák., bolo potrebné rozhodnúť tak, ako je uvedené vo výrokovej časti tohto uznesenia.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Juraj Polakovič
prokurátor